Sandra Bruflot

Sandra Bruflot (født 31. desember 1991) er en norsk politiker (H). Hun har vært innvalgt på Stortinget fra Buskerud siden 2021. Hun var leder i Unge Høyre fra juni 2018 til oktober 2020, etter å ha fungert i vervet siden januar 2018.

Hun var leder i Lier Unge Høyre 2010–2011, leder i Buskerud Unge Høyre 2012–2014 og 1. nestleder i Unge Høyres sentralstyre 2014–2018. Hun deltok på Unge Høyres elitekurs i 2013. Bruflot var medlem av Lier kommunestyre og planutvalg 2011–2015 og medlem av Høyres likestillingspolitiske utvalg fra 2014.

Bruflot har studiekompetanse fra St. Hallvard videregående skole og permisjon fra profesjonsstudiet som grunnskolelærer ved Høgskolen i Oslo og Akershus/Oslomet.

Bruflot har særlig engasjert seg i saker som å tillate eggdonasjon, selvbestemt abort og rusreform.

Hun giftet seg i 2018 med Unge Høyres tidligere generalsekretær Christopher Wand.

Referanser

Eksterne lenker 
 
 

Høyre-politikere i Buskerud
Stortingsrepresentanter fra Høyre
Stortingsrepresentanter for Buskerud
Stortingsrepresentanter 2021–2025
Lokalpolitikere i Lier
Unge Høyres ledelse
Personer fra Lier kommune
Alumni fra Høgskolen i Oslo og Akershus